كل شي أحبه موت فيك إلاّ هالشي
إني أدوّر شي ما أحبه وأعجز
حتى السما قِدّام حبي لك شْوي
شفت إش كثر أهواك وأتباها وأعتز
كل لحظه وإنت لي عيني الشوف والضي
كل نبضه وإنت الحب والطيبه والعز
وإنتَ سماي وعالمي وشمسي والفَاي
وإنت اللي ضيقة باله بصدري اتحز
لي عين ما يملاها غيرك بشر حي
لي روح إتفز إن طرو حضرتك فز
لك قدر ما يعلم به إلا الولي الحي
تهتز هالدنيا وقدرِك ما يهتز
أهواك أحبك كنت والمرحله ذي
عدّاها قلبي وبإختصار وموجز
إنت أنا حرفياً وإنت كل شي
وإن قلت أبوصِف حبي والله أعجز